**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník, v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)

**Čl. I. Zmluvné strany**

1. **Kupujúci: Univerzitná nemocnica L. Pasteura Košice**

v zastúpení: MUDr. Ľuboslav Beňa, PhD., MPH, riaditeľ

sídlo: Rastislavova 43, 041 90 Košice, SR

IČO: 00 606 707

DIČ: 2021141969

IČ DPH: SK2021141969

Bankové spojenie: Štátna pokladnica, Radlinského 32, 810 05 Bratislava

IBAN: SK06 8180 0000 0070 0028 0550

SWIFT: SPSRSKBA

Štátna príspevková organizácia zriadená Zriaďovacou listinou Ministerstva zdravotníctva SR č. 1842/1990-A/I-2 zo dňa 18.12.1990

 **(ďalej len „kupujúci“)**

1. **Predávajúci:**

v zastúpení:

sídlo:

IČO:

DIČ:

IČDPH:

Bankové spojenie:

IBAN:

BIC/SWIFT:

Zapísaný v Obchodnom registri Okresného súdu ............, odd: ...............,

vložka č. .........

 **(ďalej len „predávajúci“)**

**Čl. II. Úvodné ustanovenia**

1. Kupujúci ako verejný obstarávateľ v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „z. č. 343/2015 Z .z.“).
2. Túto zmluvu uzatvára kupujúci, ktorý je verejným obstarávateľom s predávajúcim, ktorý je úspešným uchádzačom ako výsledok zadávania zákazky postupom zákazky s nízkou hodnotou podľa § 66 ods. 7 písm. b), zákona č. 343/2015 Z. z. realizovanej prostredníctvom elektronického verejného obstarávania JOSEPHINE (umiestnenom na webovej adrese https://josephine.proebiz.com), na predmet zákazky s názvom: **„Upgrade systému CT SOMATOM Definition AS“ (ďalej len „verejné obstarávanie“)** v súlade s ponukou predávajúceho zo dňa ..........................

Evidenčné číslo verejného obstarávania kupujúceho.................... .

1. Kupujúci je poskytovateľom zdravotnej starostlivosti podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
2. Predávajúci prehlasuje, že je oprávnený disponovať s tovarom v zmysle tejto zmluvy.

 **Čl. III. Predmet zmluvy**

1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
2. **Tovarom** pre účely tejto zmluvy **upgrade systému CT SOMATOM Definition AS, výrobné číslo** 67040, **výrobca** Siemens Healthcare **počet kusov: 1**, ako aj výmenu všetkých komponentov bezprostredne súvisiacich s upgrade systému. Bližšia špecifikácia tovaru v zmysle tejto zmluvy je uvedená **v prílohe č. 1** , ktorá tvorí nedeliteľnú súčasť zmluvy(ďalej len „tovar“). Výrobné číslo tovaru bude uvedené v Preberacom protokole.
3. **Súčasťou dodania tovaru je** aj dodanie inštalácia a prevod vlastníckeho práva k softvéru (inštalačný protokol), servisná a technická podpora, odborné zaškolenie personálu (protokol o zaškolení), dodací list, certifikát a užívateľská príručka v SK jazyku.
4. Tovar sa dodáva za účelom poskytovania zdravotnej starostlivosti kupujúcim.
5. Porušenie povinností uvedených v tomto článku je považované za porušenie tejto zmluvy podstatným spôsobom.

**Čl. IV. Dodacie podmienky**

1. Predávajúci sa zaväzuje dodať tovar podľa článku III. bod 2 tejto zmluvy kupujúcemu do 90 (deväťdesiat) kalendárnych dní odo dňa účinnosti tejto zmluvy. Konkrétny termín dodania tovaru oznámi predávajúci kupujúcemu najmenej dva pracovné dni vopred, a to písomne na e-mailovú adresu: ozt@unlp.sk a telefonicky na číslo: +421 55 6153079.
2. Miesto dodania tovaru je pracovisko kupujúceho: Oddelenie rádiodiagnostiky a zobrazovacích metód (ORaZM),pracovisko Rastislavova 43,41 90 Košice.
3. Predávajúci je povinný dodať tovar podľa špecifikácie uvedenej v Prílohe č. 1tejto zmluvy nový, nerepasovaný, nepoužívaný a ani iným spôsobom čiastočne alebo úplne znehodnotený vo svojich technických a/alebo materiálových vlastnostiach. Tovar nesmie pochádzať z výstav alebo byť pred dodaním vystavovaný.
4. Dodanie tovaru do miesta dodania potvrdzuje kupujúci písomne, a to podpísaním preberacieho protokolu/dodacieho listu. V **Preberacom protokole/dodacom liste** sa potvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej **v prílohe č. 1 tejto zmluvy.** V prípade zistenia vád tovaru pri jeho prevzatí je kupujúci oprávnený tovar neprevziať.
5. Osobou oprávnenou na prevzatie tovaru za kupujúceho (oprávnený na podpísanie Preberacieho protokolu/dodacieho listu) je: určený zamestnanec Oddelenia zdravotníckej techniky, e-mail adresa: ozt@unlp.sk, tel.č. +421 55 6153079.
6. Kupujúci je povinný podať správu predávajúcemu o vadách tovaru bez zbytočného odkladu po tom, čo sa vady mohli zistiť.
7. Kupujúci je oprávnený odmietnuť prevzatie tovaru, ak technické a funkčné parametre dodaného tovaru nezodpovedajú špecifikácii tovaru uvedenej v prílohe č. 1 tejto zmluvy. Dodaný tovar musí byť zhodný s jeho špecifikáciou v prílohe č. 1 tejto zmluvy, ktorá je obsahom zhodná so špecifikáciou tovaru uvedenou v ponuke predloženej predávajúcim vo verejnom obstarávaní.
8. O inštalácii, odskúšaní a uvedení tovaru do prevádzky v mieste dodania spíšu zmluvné strany **Inštalačný protokol.** Inštalačný protokol sa samozrejme nevyhotovuje, ak predávajúci tovar inštaluje ihneď pri jeho dodaní a inštalačný protokol je súčasťou Preberacieho protokolu.
9. Zaškolenie zamestnancov kupujúceho o obsluhe a údržbe tovaru je predávajúci povinný realizovať najneskôr pri uvedení tovaru do prevádzky v mieste dodania. O zaškolení spíšu zmluvné strany **Protokol o zaškolení,** s uvedením menného zoznamu zaškolených osôb; zaškolenie potvrdzujú zaškolené osoby svojím podpisom na protokole o zaškolení.
10. Predávajúci je povinný tovar nainštalovať a uviesť do prevádzky najneskôr do 7 kalendárnych dní odo dňa jeho dodania kupujúcemu do miesta dodania podľa bodu 2. tohto článku. Predávajúci je povinný dodať a nainštalovať tovar na miesto dodania tovaru na vlastné náklady. Kupujúci je povinný poskytnúť predávajúcemu potrebnú súčinnosť a umožniť uvedenie tovaru do prevádzky v termíne podľa tohto bodu, ak sa zmluvné strany nedohodnú inak.
11. Predávajúci je povinný spolu s tovarom dodať kupujúcemu aj príslušnú dokumentáciu k tovaru.
12. Splnením dodávky predávajúcim sa rozumie dodanie tovaru predávajúcim v súlade s touto zmluvou a špecifikáciou tovaru podľa prílohy č. 1 tejto zmluvy, predloženie príslušnej dokumentácie, podpísanie Preberacieho protokolu/dodacieho listu, Inštalačného protokolu a Protokolu o zaškolení.
13. Kupujúci je povinný, najneskôr ku dňu dodania tovaru do miesta dodania, pripraviť miesto dodania tak, aby predávajúci mohol riadne a včas nainštalovať, odskúšať a uviesť tovar do prevádzky. Predávajúci je povinný do 3 kalendárnych dní odo dňa účinnosti tejto zmluvy predložiť kupujúcemu technickú špecifikáciu tovaru a písomnú špecifikáciu ním požadovanej technickej pripravenosti miesta dodania, ak je potrebné pre riadne dodanie a inštaláciu tovaru pripraviť miesto dodania. V prípade realizácie technickej pripravenosti podľa požiadavky predávajúceho, je predávajúci povinný v Inštalačnom protokole písomne potvrdiť, že technická pripravenosť miesta inštalácie zodpovedá jeho požiadavkám a je vhodná pre inštaláciu tovaru.
14. Porušenie povinností uvedených v tomto článku je považované za porušenie zmluvy podstatným spôsobom.

**Čl. V. Doba platnosti zmluvy**

1. Zmluva sa uzatvára na dobu určitú t.j. na jeden obchodný prípad, odo dňa účinnosti tejto zmluvy do doby splnenia dodávky podľa čl. IV. bod 12. tejto zmluvy, okrem ustanovení tejto zmluvy, ktoré upravujú právne vzťahy zmluvných strán aj po splnení dodávky podľa čl. IV. bod 12. tejto zmluvy.
2. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
3. Zmluvný vzťah založený touto zmluvou je možné ukončiť:
4. písomnou dohodou zmluvných strán,
5. odstúpením od zmluvy z dôvodov uvedených v zákone alebo v tejto zmluve.
6. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta.
7. Kupujúci je oprávnený od zmluvy odstúpiť z nasledovných dôvodov:
8. ak predávajúci nedodá tovar v súlade s touto zmluvou (čl. IV. bod 12. tejto zmluvy),
9. ak kupujúci po dodaní tovaru alebo po predložení príslušnej dokumentácie k tovaru nadobudne dôvodnú pochybnosť o tom, že tovar zodpovedá špecifikácii uvedenej v prílohe č. 1 tejto zmluvy alebo dôvodnú pochybnosť o dôveryhodnosti, správnosti alebo pravdivosti predloženej príslušnej dokumentácii k tovaru,
10. ak predávajúci poruší zmluvu podstatným spôsobom podľa tejto zmluvy,
11. ak predávajúci písomne oznámi, že nie je schopný dodať tovar za podmienok uvedených v tejto zmluve alebo že z akéhokoľvek dôvodu tovar podľa tejto zmluvy nedodá.

**Čl. VI. Kúpna cena a platobné podmienky**

1. Kúpna cena tovaru je stanovená vzájomnou dohodou zmluvných strán podľa zákona č. 18/1996 Z.z. o cenách, v znení neskorších predpisov takto:

Kúpna cena za dodaný tovar podľa tejto zmluvy je ........................... € bez DPH, slovom: .................................................................. euro a .............................centov.

K uvedenej kúpnej cene sa pripočítava DPH v zákonom stanovenej sadzbe .........% vo výške....................................... slovom: ........................................... euro a .............. centov.

**Celková kúpna cena za dodaný tovar podľa tejto zmluvy je .............................€ s DPH,** slovom: ........................................... euro a .................................centov.

Kalkulácia ceny (cena jednotlivých položiek) dodaného tovaru, vrátane príslušenstva k tovaru je uvedená v **prílohe č. 2** tejto zmluvy.

1. Kúpna cena podľa tohto článku je cenou za nový, nepoužívaný, nerepasovaný, kompletný a funkčne bezchybný tovar. V uvedenej celkovej kúpnej cene podľa bodu 1. tohto článku je zahrnuté: cena tovaru, clo, dopravné náklady, náklady na inštaláciu a uvedenie do prevádzky, zaškolenie zamestnancov o obsluhe a údržbe tovaru, príslušná dokumentácia, opravy, servis a údržba tovaru, vrátane náhradných dielov a ďalších nákladov s tým spojených počas celej záručnej doby a všetky ostatné finančné náklady spojené s dodaním tovaru kupujúcemu.
2. Právo na zaplatenie celkovej kúpnej ceny vzniká predávajúcemu riadnym splnením jeho záväzkov spôsobom uvedeným v čl. IV. bod 12 tejto zmluvy.
3. Kupujúci je povinný uhradiť kúpnu cenu za tovar podľa tohto článku na základe faktúry vystavenej predávajúcim bezhotovostným bankovým prevodom na účet predávajúceho podľa čl. bod 2. tejto zmluvy. Lehota splatnosti faktúry je 60 kalendárnych dní odo dňa doručenia faktúry kupujúcemu.
4. Predávajúci je povinný vystaviť faktúru kupujúcemu do 15 dní odo dňa riadneho dodania tovaru podľa čl. IV. bod 12. tejto zmluvy, najneskôr však do piateho pracovného dňa v mesiaci nasledujúceho po mesiaci, v ktorom bol tovar dodaný. Faktúra musí obsahovať náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu. Predávajúci je povinný vystaviť novú faktúru a doručiť ju kupujúcemu.
5. Vlastnícke právo k tovaru nadobudne kupujúci až úplným zaplatením celkovej kúpnej ceny podľa tohto článku.
6. Za deň úhrady celkovej kúpnej ceny sa považuje deň pripísania na účet predávajúceho.

**Čl. VII. Reklamácia tovaru, vady tovaru**

1. Predávajúci zodpovedá za to, že predmet plnenia zmluvy bude mať v čase jeho odovzdania a prevzatia všetky zmluvne dohodnuté vlastnosti a že nemá vady, ktoré by znižovali hodnotu alebo schopnosť jeho využitia na určený účel.
2. Predávajúci poskytuje na tovar podľa článku III. bod 2., záruku 12 mesiacov na plnú funkčnosť a zaväzuje sa, že predmet plnenia bude mať počas záručnej doby vlastnosti obvyklé vzhľadom na povahu a účel predmetu plnenia . Záručná doba začína plynúť dňom prevzatia a odovzdania podľa čl. IV. bod 12. tejto zmluvy
3. Predávajúci je povinný poskytovať kupujúcemu komplexnú servisnú podporu na predmet zmluvy v minimálnom rozsahu stanovenom touto zmluvou a v rozsahu servisnej podpory, ktorá je pre daný typ tovaru obvyklá, a to vrátane aktualizácii, konzultácií, odstraňovania a riešenia chýb, havarijných stavov, porúch a incidentov tak, aby bol zabezpečený spoľahlivý chod. Predávajúci bude riešiť poruchy, havárie, chyby a incidenty v rámci servisnej podpory prednostne formou vzdialeného prístupu, následne zásahom na mieste alebo zaslaním opraveného programu, súboru a pod.
4. V rámci servisnej podpory predávajúci garantuje kupujúcemu najmä riešenie a odstránenie chýb, porúch a havarijných stavov, incidentov.

5. Predávajúci je povinný počas záručnej doby na vlastné náklady vykonať alebo zabezpečiť vykonanie všetkých výrobcom predpísaných servisných prehliadok a príslušných servisných prác na zariadeniach, ktoré budú súčasťou plnenia predmetu zmluvy .Počas záručnej doby bude predávajúci zabezpečovať bezplatnú podporu a aktualizácie softvéru.

6. V prípade zistenia poruchy je predávajúci povinný zabezpečiť nástup servisného technika do 24 hodín od nahlásenia poruchy v rámci záručnej doby. Za poruchy, havárie, chyby a incidenty sa rozumejú najmä také skutočnosti, ktoré znemožňujú, obmedzujú, komplikujú alebo iným spôsobom negatívne ovplyvňujú prevádzku. Predávajúci je povinný vady diela uplatnené počas záručnej doby uvedenej v bode 1 tohto článku odstrániť do 72 hodín od nástupu servisného technika na opravu v pracovných dňoch od 8:00 do 16:30. .Vady diela je kupujúci povinný písomne oznámiť bez zbytočného odkladu po ich zistení na e-mail adresu predávajúceho:............................................. .

7. V prípade ak predávajúci neodstráni vady diela v stanovenej lehote, kupujúci má právo odstrániť vady sám alebo prostredníctvom tretej osoby, a to na náklady predávajúceho.

8. Zmluvné strany sa dohodli, že v prípade zistenia vád, za ktoré predávajúci nezodpovedá, predloží tento na požiadanie kupujúceho cenovú ponuku na odstránenie vád, a v prípade ak sa kupujúci rozhodne vady odstrániť prostredníctvom predávajúceho, predávajúci sa zaväzuje odstrániť ich na náklady kupujúceho.

**Čl. VIII. Majetkové sankcie**

1. V prípade nedodržania podmienok plnenia uvedených v čl. IV. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 5 % z kúpnej ceny bez DPH za tovar nedodaný podľa zmluvných podmienok uvedených v čl. IV tejto zmluvy. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
2. V prípade porušenia povinností kupujúceho podľa čl. VI. bod 4 tejto zmluvy t. j. neuhradenie faktúry v lehote splatnosti je predávajúci oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry kupujúcemu.
3. V prípade nedodržania podmienok plnenia uvedených v čl. VII. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 500,-€, slovom: päťsto euro. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
4. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 2. a/alebo 3. tejto zmluvy je povinný uhradiť kupujúcemu zmluvnú pokutu vo výške 10% z kúpnej ceny bez DPH, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
5. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 11. tejto zmluvy je povinný uhradiť kupujúcemu zmluvnú pokutu vo výške 500,-€, slovom: päťsto euro, za každý jednotlivý prípad porušenia zmluvných povinností. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
6. Uplatnením majetkových sankcií podľa tohto článku nie je dotknuté právo poškodenej zmluvnej strany na náhradu škody spôsobenej porušením povinnosti, na ktorú sa vzťahuje majetková sankcia; majetková sankcia sa nezapočíta na náhradu škody.

**Čl. IX. Osobitné ustanovenia**

1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie zmluvy.
2. Zmluvné strany sa dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe bez predchádzajúceho písomného súhlasu kupujúceho ako dlžníka. Písomný súhlas za kupujúceho je oprávnený vydať len jeho štatutárny orgán. Postúpenie pohľadávok predávajúcim bez predchádzajúceho písomného súhlasu kupujúceho je neplatné s odkazom na § 525 ods. 2 zákona č. 40/1964 Zb. Občiansky zákonník, v znení neskorších predpisov. Porušenie povinností uvedené v tomto bode je považované za porušenie zmluvy podstatným spôsobom.
3. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedené v tomto bode je považované za porušenie zmluvy podstatným spôsobom.
4. Predávajúci sa zaväzuje, že
5. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;
6. všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po skončení platnosti tejto Zmluvy;
7. informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy;
8. bude zachovávať mlčanlivosť o všetkých informáciách získaných v súvislosti s touto zmluvou alebo získaných pri plnení tejto zmluvy, a tieto informácie nebude zverejňovať, ani žiadnym spôsobom rozširovať.
9. Predávajúci nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu kupujúceho. Postúpenie práv a povinností bez predchádzajúceho písomného súhlasu objednávateľa je neplatné.
10. Predávajúci je povinný, v zmysle z.č. 18/2018 Z.z. o ochrane osobných údajov a o zmene a doplnení niektorých zákonov, zabezpečiť ochranu osobných údajov osôb, ktoré kupujúci pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu do styku pri vykonávaní činností podľa tejto zmluvy. Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy predávajúcim.
11. Predávajúci sa zaväzuje strpieť výkon kontroly/auditu/ v súvislosti s dodávaným tovarom a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
12. Kontaktná osoba predávajúceho pre účely plnenia tejto zmluvy je: ........................................ tel. kontakt: ......................................., e-mail adresa: .................................
13. Kontaktná osoba kupujúceho pre účely plnenia tejto zmluvy je určený zamestnanec Oddelenia zdravotníckej techniky, e-mail adresa: ozt@unlp.sk, tel.č. +421 55 6153079.
14. Predávajúci berie na vedomie, že kupujúci zverejní túto zmluvu (ako aj jej prípadné dodatky) ako povinne zverejňovanú zmluvu v Centrálnom registri zmlúv vedenom Úradom vlády SR v súlade so z .č. 546/2010 Z.z.
15. Predávajúci je oprávnený zabezpečiť časť plnenia predmetu tejto zmluvy prostredníctvom svojich **subdodávateľov,** pričom predávajúci:
16. je povinný plnenie tejto Zmluvy zadať len subdodávateľovi uvedenému v Prílohe č. 3 tejto Zmluvy s rozsahom jeho plnenia uvedeným vo verejnom obstarávaní;
17. garantuje spôsobilosť každého zo subdodávateľov uvedených v Prílohe č. 3 tejto Zmluvy, pre plnenie predmetu tejto Zmluvy;
18. zodpovedá za celé a riadne plnenie tejto Zmluvy počas doby platnosti tejto Zmluvy a to bez ohľadu na to, či predávajúci použil na plnenie predmetu zmluvy subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto Zmluvy voči subdodávateľom predávajúceho;
19. je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť kupujúcemu akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;
20. je povinný do piatich pracovných dní odo dňa uzatvorenia zmluvy so subdodávateľom predložiť kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa. Zoznam subdodávateľov je uvedený v **Prílohe č. 3** tejto Zmluvy.

Na zmenu v zozname subdodávateľov t.j. zmenu Prílohy č. 3 tejto Zmluvy sa vyžaduje uzatvorenie dodatku k tejto Zmluve. Porušenie povinností predávajúceho uvedených v tomto bode sa považuje za podstatné porušenie tejto Zmluvy.

Predávajúci zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne).

**Čl. X. Záverečné ustanovenia**

1. Meniť a dopĺňať túto Zmluvu je možné len na základe dohody oboch zmluvných strán a to vo forme písomného dodatku. Dodatok k tejto Zmluve nesmie byť uzatvorený v rozpore s ust. z.č. 343/2015 Z. z..
2. Právne vzťahy neupravené touto Zmluvou sa riadia najmä príslušnými ustanoveniami z.č. 513/1991 Zb. Obchodný zákonník, v znení neskorších predpisov a ďalšími súvisiacimi právnymi predpismi SR.
3. Zmluva je vyhotovená v troch vyhotoveniach, z ktorého jedno vyhotovenie dostane predávajúci a dve vyhotovenia kupujúci.
4. Neoddeliteľnou súčasťou Zmluvy je:

Príloha č. 1 Technická špecifikácia tovaru

Príloha č. 2 Cenová kalkulácia, položkovitý rozpočet tovaru

Príloha č. 3 Zoznam subdodávateľov

V Košiciach, dňa ............................................ V .............................., dňa.............

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD, MPH, riaditeľ

Univerzitná nemocnica L. Pasteura Košice

**Príloha č. 1 Technická špecifikácia tovaru**

**Predmet plnenia – tovar: Upgrade systému CT SOMATOM Definition AS“**

Uchádzač vloží prílohu Špecifikácia predmetu zákazky súťažných podkladov

**Príloha č. 2 Cenová kalkulácia**

**Predmet plnenia – tovar: Upgrade systému CT SOMATOM Definition AS“**

Uchádzač vloží prílohu Návrh na plnenie kritéria súťažných podkladov

**Príloha č. Subdodávatelia**

**Predmet plnenia – tovar: Upgrade systému CT SOMATOM Definition AS“**

***Subdodávateľ č. 1. \*:***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |

\* Pokiaľ predávajúci bude zabezpečovať plnenie tejto zmluvy prostredníctvom svojich subdodávateľov vpíše všetky požadované údaje do tabuľky vyššie.

\*\*V prípade, že predávajúci plnenie tejto zmluvy nebude zabezpečovať prostredníctvom svojich subdodávateľov preškrtne vyššie uvedenú tabuľku a túto skutočnosť potvrdí podpisom prehlásenia na tejto prílohe:

**Prehlásenie predávajúci\*\* :**

**Predávajúci týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov.**

 **V ...................................., dňa: ..........................**

**Poskytovateľ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**